Д О К Л А Д

ЗА ДЕЙНОСТТА НА НАРОДНО ЧИТАЛИЩЕ „СЛОВО 1922”,СЕЛО ПЕТРОВО, ОБЩИНА САНДАНСКИ ЗА 2022 ГОДИНА

Уважаеми читалищни членове,

Институционализирането на българското читалище, като граждански сдружения с нестопанска цел по силата на Закона за народните читалища , даде големи възможности за многостранни инициативи, чрез които гражданите, независимо от своето образование, пол и социална принадлежност, независимо от населеното място в което се намират, имат достъп до стойностни културни продукти. Нещо повече, новия статут на читалищата осигури големи възможности за реално самоуправление и гражданско участие въпреки трудностите, породени от новите условия за развитие на читалищната институция. Развивайки се в нова среда, читалищата разшириха дейността си извън рамките на обичайната за тях културна сфера, и подпомагат лицата в неблагоприятно социално положение и малцинствените групи.

През настоящия отчетен период Настоятелството на Народно читалище „Слово 1922”, както и редовите читалищни членове имаха своята важна роля и голямата отговорност, да утвърждават местната културна институция, като автентична гражданска организация, която се ангажира с проблемите на местната общност.

Чрез организираната културно-просветна дейност читалището продължи да формира в местното население чувство за единство и съпричастност, да го мотивира за съхраняване и популяризиране на местните традиции, както и за участие в дейностите, свързани с държавната културна политика, в създаването на дейности, необходими за населението, свързани с родовата памет.

В работата си Настоятелството изхождаше от основните задачи на културната институция и насочваше дейността към утвърждаване на традиционните за читалището форми на работа, на участията в местни, регионални и национални фестивали и конкурси, в укрепването на организационния опит на читалището-разкриване и осъществяване на инициативи за местно развитие, участие в обучения, достъп до актуална информация, партньорство и сътрудничество с бизнеса и неправителствения сектор, социална,културна и информационна насоченост на дейността на читалището чрез конкретни, актуални форми на работа.

**ОСНОВНИ ДЕЙНОСТИ ОСЪЩЕСТВЯВАНИ ОТ НАРОДНО ЧИТАЛИЩЕ „СЛОВО1922”,СЕЛО ПЕТРОВО през отчетния период /2022 година/**

Група за художествено слово -6 участника

**Подготви тематични рецитали за следните чествания и тържества**- за трети март-Деня на освобождението, за Международния ден на жената-8-ми март, за 24 май-Ден на славянската писменост, просвета и култура, за Великден, за Деня на народните будители, За Коледните и Новогодишните празници

Женска битова група-6 участнички

Фолклорната единица изпълнява местен автентичен песенен фолклор с участието на шест жени -Елка Шаркова-ръководител на групата,Лиляна Карабашева,Лидия Кутлева, Валентина Апостолова, Стефка Терзиева, Деяна Которокова-дългогодишни членове на читалището и активни участници във всички инициативи, организирани от културната институция.През изминалия отчетен период групата имаше следните изяви-за Деня на родилната помощ-21 януари, За международния ден на жената-8-ми март, на Пролетните празници под наслов „Да бъдем заедно”,на фолклорния фестивал в м.„Извора” организиран от община Сандански и кметство,с. Петрово, на Международния фолклорен фестивал в община Струмяни-„Малешево пее и танцува” за Деня на Християнското семейство,за Коледния базар организиран в ЦНСТ,с.Петрово и на Новогодишните празници-съвместна инициатива на социалните услуги, на територията на с.Петрово, на фолклорната вечер, посветена на местния бит и култура през м. ноември, както и в празничните програми, посветени на Коледните и Новогодишните празници-„Коледари спряха и запяха” и „Нова година, нов късмет”.

Дневен център за духовна и социална интеграция „Приятели”

-чрез установени по проект форми на дейност ,превърнали се във времето в политика на читалището, представители на местната общност и деца гостуващи на близки и роднини от село Петрово, имаха възможност естествено и непринудено да участват в традиционните съвместни инициативи, посветени на Еньов ден -Излет под наслов “По пътечки извити за билки лековити” и изработване на сувенири от растителни части.

Чрез утвърдени форми на работа по -Артателие и Клуб по интереси- общността на възрастните хора/ЦНСТ”Светлина” и ЦНСТ”Надежда”\*/ общуват в приятна и уютна обстановка по утвърден график, ползват разнообразни настолни игри, художествена и научна литература, детска литература, участват в инициативи, празници и тържества, даващи им възможност за емоционално, духовно и личностно израстване.

През летния сезон, деца от гр.Гоце Делчев по покана на читалището, със специално подготвена програма от словесен и песенен фолклор, гостуваха на възрастните хора, настанени в центровете за социални услуги по прадварително приета от Настоятелството програма.Инициативата на читалището се посрещна с голямо желание и донесе много настроение на хората, лишени поради тежкото заболяване от възможността да живеят в домашна среда и да се радват на вниманието на близките си- изпитваха наслада от изпълненията на децата, връщайки се в спомените от миналото с усещането, че не са сами.

В оборудваната зала за артдейности по проект на читалището възрастните хора от социалните услуги на територията на с.Петрово участваха и участват в занимания, които са провеждани от специалистите работещи в ЦНСТ, като изнесени структурирани занимания по приложни изкуства, рисуване и др.Резултат от тези занимания, бяха организираните изложби „Мартеници-бели и червени”, „Великденско чудо”-/боядисване на яйца и изработване на Великденска украса / и „Коледна приказка”/подготвка на сувенири за Новогодишните празници с участието на хората от ЦНСТПЛПР „Светлина” и ЦНСТПЛПР „Надежда”/.Два пъти в годината –за Международния ден на жената-8-ми март, както и за Коледните празници се изработват сувенири от подходящи за празниците елементи/атрибути/, които се подаряват на потребителите на социалните услуги, както и на възрастни хора от общността, които живеят сами или поради заболяване са с ограничени възможности за комуникация.С голяма радост и грейнали лица посрещат инициативата на читалището, с благодарност за моментите, че не са забравени.

Група „Роден край”-изучава историята, материалния бит и култура на района с цел формиране чувство за роден край у хора с неравностойна съдба, които поради заболяване, живеят далече от родно място, близки и роднини

Участници-10/лица, ползващи социални услуги на територията на с.Петрово//-заниманията се провеждат всяка събота-в ДЦ”Приятели”

Културен отдих

-Посещения на самодейни групи при Народно читалище „Слово1922”, село Петрово, община Сандански извън населеното място

* м.”Извора”-участие в Международния фолклорен фестивал “Песни от Извора”-групова изява
* община Струмяни-участие в Международния фолклорен фестивал „Малешево пее и танцува”-групова изява

Поради здравословни проблеми и траур, женската битова група, въпреки подготовката нямаше възможност да участва в Международния фолклорен фестивал „Листопад на спомените”, в гр.Варна, в който вече е имал успешно представяне.

2.Традиционни екскурзии за хора в неравностойно положение до исторически паметници и архитектурни забележителности-

* до манастира „Свети Георги”,гр.Хаджидимово
* до град Мелник-на фестивала на виното

3.Посещения на самодейни групи от други населени места

-Фолклорни групи от град Сандански изнесоха концерти по покана на читалището в с.Петрово.През отчетния период са изнесени концерти-за Пролетните празници под наслов „Да бъдем заедно”, за Международния ден на жената, за Новогодишните празници, както и за Коледа- по повод на инициативи с интеграционна насоченост.Концертните изяви се посрещаха с огромно желание от почитателите на народните песни в с.Петрово/както от местното население, така и от рисковите групи/, изпълнявани непринудено и с много любов от самодейните изпълнители .

Библиотека-11хил.530 библиотечни единици. Както всички останали библиотеки тя играе ролята на публична библиотека.

Потребители на библиотеката-43. Заети библиотечни документи /книги/-411.

Проведени културни и други библиотечни събития-3.

Разполага с един настолен и един преносим компютър и гарантиран безплатен достъп до необходимата информация от интернет.Достъпът до съвременните информационни технологии на читалището дава нова представа за културни институции като нашата, намиращи се във планински райони.

Библиотеката разполага със заемна, читалня и книгохранилище с обща площ-95 кв.м., както и с необходимите стелажи за наличната литература.

Необходимо е естетизиране на интериора и подмяна на оборудването за да придобие вид на съвременна публична библиотека.

От нанесените тежки поражения от пробив на уплътнението на комина над библиотеката,изпаднали тухли във водосточната тръба, и последвалите големи течове/резултат от падналите проливни валежи през месец-м.юни, 2022 година/, проблема с пораженията вътре в библиотеката,коридора към библиотеката, книгохранилището и клубната зала и тяхното отстраняване си остава- на много места мазилката е с нарушена цялост/.Община Сандански беше информирана и аварията беше отстранена един месец по късно. Започнахме подреждане на книгите , от които голяма част бяха обезопасени/покрити на пода/ с непромокаема материя, спазвайки установените правила за съхранение.На заседание на Настоятелството отново е разгледан въпроса за преместване на библиотеката в клубната зала на първия етаж.

През лятото/м. юли и м.август/ в библиотеката бяха организирани инициативите:

1. „Лято в библиотеката”-всеки вторник и петък деца и читатели от социалните услуги попълваха читателски дневници

2. „Четене на открито”-със същата целева група

Обучение и самообучение

Постигането на тази цел се оказва един изключително нелек процес, но повишаването на квалификацията и компетентността на хората ангажирани с читалищна дейност, с нейната организация, ръководство и реализация е една от силните страни на читалището.Именно това ни даде самочувствието за утвърждаването на нови дейности, каквато е социалната, под формата на Дневен център за духовна и социална интеграция „Приятели”.Натрупания опит и капацитет ни даде възможност да заявим своето присъствие като читалище, което се обновява, и което реализира гъвкаво дейност на общностна институция.Представители на читалището участваха в организирани срещи за читалищни работници, на които се представяха възможностите, които дават европейските програми и популярни, и авторитетни фондации за модернизиране на българското читалище и неговото съвременно звучене.

Субсидирана численост на персонала

-Една бройка втори трудов договор/незаета/-предстои назначаване на подходящо за длъжността лице, както и ръководител на женската битова група /през м.ноември , 2022 г. Настоятелството обяви мястото за секретар-библиотекар в Бюрото по труда, гр.Сандански, но регистрираните специалисти, завършили библиотечно дело, не се кандидатираха за мястото, поради което ще се назначи лице от населеното място на втори трудов договор, до появата на лице с подходящо образование/

- Субсидия на читалището-2022 година- 12.373 лв., 307лв-членски внос, остатък от 2021 г.-16840,92 лв.Разходи през 2022 г. -11522,21.Налична сума в края на 2022 г.-17998,71лв.

Дейността на читалището за отчетната 2022 година, беше организирана изцяло на доброволен принцип, без да бъдат гласувани и изплащани възнаграждения .

Читалището има самостоятелна сметка и самостоятелно счетоводство, което съгласно решение на Настоятелството се води от счетоводителя на читалището в гр.Сандански срещу гласувано възнаграждение.

Народно читалище „Слово”, село Петрово няма приходи от наеми.

ЗАСЕДАНИЯ НА НАСТОЯТЕЛСТВОТО

През отчетния период са планирани четири заседания на Настоятелството.Организирането на конкретни инициативи и дейности от читалищната институция, са наложили свикването и провеждането на 6.От протоколите е видно, че на проведените заседания относно състава на настоятелството са спазени изискванията, произтичащи от устава. Всички разходи за дейности ,реализирани за изпълнението на конкретни задачи, са направени със знанието и решението на Управляващия орган.

Ремонт- два дена са извършвани ремонтни дейности на покрива, в близост до коминното тяло за уплътняване на пробивите и почистването на водосточни тръби.Същия беше осъществен от Община Сандански по сигнал подаден от Настоятелството , след проведено спешно заседание за нанесените щети и повреди.Предстои ремонт на пода на клубната зала.От проникващата дни наред дъждовна вода, има участъци ,в които ламината е с нарушена цялост, но беше необходимо време за да изсъхнат наводнените пространства.

В бъдещата си дейност читалището в с.Петрово ще продължи да се ръководи от принципните изисквания на осъществяваната политика за укрепване и модернизиране на българските читалища, присъщи на читалището като структура, а именно откритост и прозрачност, партньорство, отчетност и публичност, ефективност и ефикасност.

Уповавайки се на своите корени като национални, социални, културни, образователни и информационни организации трябва чрез дейността, която развиваме, да отговорим на предизвикателствата на днешния свят, изхождайки от нуждите и потребностите на местната общност.Ръководството на читалището ще продължи да адаптира дейността си към новите социални и икономически условия и неговото утвърждване не само като духовен, но и като социален и информационен център, независимо от населеното място, където се намира културната институция.

Председател на читалището /Л.Карабашева/

Членове на Настоятелството на Народно читалище „Слово 1922”, село Петрово-

Лиляна Димитрова Карабашева-председател

Катерина Илиева Велева-член

Емилия Николова Михова-член

Членове на Проверителната комисия на Народно читалище”Слово 1922”,с.Петрово-

Елена Илиева Керанкова-председател

Валентина Димитрова Апостолова-член

Лиляна Атанасова Черкезова -член